open-index/open-wikipedia-markdown huggingface dataset:
Robert Elswit

**Robert Elswit** (født 22. april 1950 i Los Angeles i USA) er en Oscar-belønt amerikansk kinematograf. Han er kanskje best kjent for sitt bidrag som sjeffotograf på *[[There Will Be Blood]]* som belønnet ham med en Oscar for beste kinematografi.

## Utvalgt filmografi
* (1985) – *[[The Sure Thing]]*
* (1996) – *[[Hard Eight]]*
* (1997) – *[[Boogie Nights]]*
* (1999) – *[[8mm (film)|8mm]]*
* (1999) – *[[Magnolia (film)|Magnolia]]*
* (2001) – *[[Punch-Drunk Love]]*
* (2003) – *[[Gigli]]*
* (2005) – *[[Good Night, and Good Luck.]]*
* (2005) – *[[Syriana]]*
* (2007) – *[[Michael Clayton]]*
* (2007) – *[[There Will Be Blood]]*
* (2008) – *[[Redbelt]]*
* (2008) – *[[The Burning Plain]]*
* (2009) – *[[Duplicity]]*

## Referanser


## Eksterne lenker
*
John Toll

**John Toll** (født i Cleveland, Ohio) er en Oscar-belønt amerikansk kinematograf.

I 1978 medvirket han på sitt første filmprosjekt, *[[Norma Rae]]*,  som kameraoperatør. Han vant to Oscar for beste kinematografi på rad i 1994 og 1995 for filmene *[[Legends of the Fall]]* og *[[Braveheart]]*.  Han ble også nominert til Oscar for sitt arbeid med *[[Den tynne røde linjen]]* i 1998.

## Filmografi
* *[[Iron Man 3]]* (2013)
* *[[Tropic Thunder]]* (2008)
* *[[Gone Baby Gone]]* (2007)
* *[[Seraphim Falls]]* (2006) 
* *[[Elizabethtown]]* (2005)
* *[[The Last Samurai]]* (2003)
* *[[Vanilla Sky]]* (2001)
* *[[Captain Corelli's Mandolin]]* (2001)
* *[[Almost Famous]]* (2000)
* *[[Simpatico]]* (1999)
* *[[Den tynne røde linjen]]* (*The Thin Red Line*, 1998)
* *[[The Rainmaker]]* (1997)
* *[[Jack (film)|Jack]]* (1996)
* *[[Braveheart]]* (1995)
* *[[Lidenskapens pris]]* (*Legends of the Fall*, 1994)
* *[[Wind (film)|Wind]]* (1992)
* *[[The Forfeit]]* (1991)

## Referanser


## Eksterne lenker
*
Dục Đức

**Dục Đức**, *Nguyen Phuoc Ung Chan* (født 1852 i Huế, død 1883 samme sted) var keiser tilhørende Nguyen-dynastiet i Vietnam i bare tre dager 20. til 23. juli 1883.

Han var nevø til og ble adoptert av den forrige keiseren Tự Đức, som ikke kunne få barn etter at han hadde hatt kopper. Dục Đức ble da franske styrker var i ferd med å erobre hele Vietnam, etter at Cochinkina tidligere var erobret i 1867. Han ble ikke ansett til å være sterk nok til å stå imot presset fra Frankrike og ble betraktet mer som en levemann. Han ble derfor avsatt av ledende mandariner og stengt inne i en bygning til han sultet ihjel.

Sønnen Thành Thái ble imidlertid keiser fem år senere.

## Referanser
Trilogy

***Trilogy*** er det tredje soloalbumet til den svenske gitaristen Yngwie Malmsteen. Albumet ble utgitt i 1986.

## Sporliste
# «You Don't Remember, I'll Never Forget»  – 4:29
# «Liar»  – 4:07
# «Queen In Love»  – 4:02
# «Crying»  – 5:01
# «Fury»  – 3:54
# «Fire»  – 4:09
# «Magic Mirror»  – 3:51
# «Dark Ages»  – 3:54
# «Trilogy Suite Op:5»  – 7:13

## Personell
* Yngwie Malmsteen – Gitar, bassgitar & Vokal
* Jens Johansson – Keyboard & Piano
* Mark Boals – Vokal
* Anders Johansson – Slagverk

## Eksterne lenker
*
Nordnes skole

**Nordnes skole**  er en kommunal barneskole som ligger ved Nordnesparken på Nordnes i Bergen sentrum. Skolen ble åpnet 17. august 1903 med 1800 elever fordelt over 54 klasser. I dag er skolen innrettet for 300 ordinære elever fra 1. til 7. klassetrinn og en spesialavdeling for funksjonshemmede elever, samt Fredriksberg barnehage som holder til i den gamle vaktmesterboligen.

Skolen har utarbeidet en egen sosial læreplan med følgende mål:

## Historie
Siden 1849 har det vært skole på Nordnes. Først i Strandgaten, deretter på Tollbodallmenningen. Med den store befolkningsveksten i Bergen på slutten av 1800-tallet var det behov for en ny skolebygning. Fra det første forslaget om ny skole ble framlagt til byggingen startet tok det drøyt 25 år. Da skolen åpnet i 1903 (skolebygningen var tegnet av stadsarkitekt Th. Bjørnstad), var det med 1800 elever fordelt på 54 klasser. Det høye elevtallet førte til at undervisningen foregikk både formiddag og ettermiddag.

Under den andre verdenskrig ble skolen, som flere andre skoler, tatt i bruk av tyskerne til andre formål. Dette førte til at elever og lærere måtte forflytte seg mellom Nygård, Dragefjellet og Christi Krybbe skole. Undervisningen ble innskrenket og det ble holdt skole til langt utover ettermiddagen. På grunn av skolens utsatte beliggenhet ble svært mange av barna sendt på landet. I skoleåret 1939/1940 hadde Nordnes skole 858 elever, mens det i det siste krigsåret bare var 145 elever igjen. På grunn av tyskernes ommøbleringer og ødeleggelser av inventar og bygg kunne man først fra høsten 1947 igjen gjennomføre all undervisning ved skolen.

I 1964 ble en del av Nordnes skole bygget om til avdeling for barn med hjerneskader. Ved oppstarten var det 16 barn ved Undervisningssenteret. Barna undervises i små grupper hvor behovet for hensiktsmessige rom er stort. Det har da også vært gjennomført ombygging og utvidelse av Undervisningssenteret.

## Arkiv
Arkivet etter Nordnes skole (BBA-0318) og Undervisningssenteret for barn med hjerneskader (BBA-1201) oppbevares ved Bergen Byarkiv. 

## Referanser


## Eksterne lenker
* Bergensskolen, Nordnes skole
* Bergen byleksikon på nett, om Nordnes skole
* Nordnes skole - oppslagsverket oVe, artikkel av Lars Bostrøm Johansen, Bergen Byarkiv.
* Bergenskartet
Trygg-Hansa

**Trygg-Hansa** var et svensk forsikringskonsern som eksisterte mellom 1971 og 1997, da det ble oppkjøpt av Skandinaviska Enskilda Banken (SEB). I virksomheten, som hadde aner tilbake til 1828, inngikk både skade- og livforsikring, og i de siste årene også bankvirksomhet.

Varemerket brukes idag, på lisens fra SEB, av det danske forsikringsselskap Codan for å drive skadeforsikringsvirksomhet i Sverige. Fram til 2008 brukte Codan på samme måte også varemerket Trygg-Hansa i Norge, men nå anvender man sitt eget varemerke her.

## Historie
Forsikringskonsernet Trygg-Hansa ble dannet i 1971 gjennom en fusjon mellom forsikringsselskapene Trygg og Städernas Allmänna Brandstodsbolag, og et par år senere, i 1976, sto det nye hovedkontoret, tegnet av Anders Tengbom, klart på Kungsholmen i Stockholm. 

På begynnelsen av 1990-tallet deltok Trygg-Hansa i flere store forretninger, både i Sverige og internasjonalt, som i forbindelse med den svenske finanskrisen skulle vise seg å få mer eller mindre katastrofale følger. Mellom 1991 og 1994 gikk de sammen med forsikringsselskapet SPP, via holdingselskapet Trygg-Hansa SPP Holding ervervet de den svenske Gota Bank, og gjorde en større investering i det amerikanske forsikringsselskapet Home Insurance. Selskapet overlevde dog og lyktes å trekke seg ut av samarbeidet med SPP, og så smått kunne man etter store tap også avvikle eierskapet i Home Insurance. Gota Bank gikk helt tapt og ble overtatt av staten under finanskrisen. 

Krisen førte imidlertid fram til en endring i lovgivningen hvor kravene på atskilt eierskap mellom forsikringsselskap og banker ble oppmyket. Som følge av dette ble det etablert et antall «nisjebanker», blant annet Trygg-Banken i 1995. Den andre siden av den endrede lovgivningen var at de nye reglene også åpnet opp for strukturelle forretninger mellom banker og forsikringsselskap. Dette muliggjorde S-E-Bankens kjøp av Trygg-Hansa i 1997, og det nye konsernet byttet etter sammenslåingen varemerke til SEB. Livsforsikringsvirksomheten Trygg-Hansa Liv ble SEB Trygg Liv og Trygg-Banken ble slått sammen med SEBs egne nisjebank, Sesambanken. Hva som skulle skje med skadeforsikringsvirksomheten Trygg-Hansa Sak ble klart i 1999, da det ble kjøpt av det danske forsikringsselskapet Codan, samtidig som SEB kjøpte den danske bankvirksomheten i Codan Bank. Codan fikk gjennom kjøpet en lisens til benytte varemerket Trygg-Hansa for sin skadeforsikringsvirksomhet, men eierskapet til varemerket ble værende hos SEB.

## Trygg-Hansas livbøyer
I samarbeid med Svenska Livräddningssällskapet startet Svenska Lif-Balder, en av forgjengerne til Trygg-Hansa, en sponsingsvirksomhet hvor man ga livbøyer til kommuner, båtklubber og andre organisasjoner for plassering ved badeplasser og i kystområdene. Gjennom denne virksomheten ble Trygg-Hansa sterkt forbundet med livbøyer, og en stilisert livbøye er endog en del av Trygg-Hansas varemerke.

## Referanser
Hiệp Hoà

**Hiệp Hoà**, *Nguyen Phuoc Thang* (1847–1883) var keiser fra Nguyen-dynastiet i Vietnam i bare fire måneder, i perioden 30. juli til 29. november 1883.

Han var broren til den forrige keiseren Tự Đức og da han tiltrådte var landet i krig med Frankrike uten muligheter til å kunne vinne. Det første han måtte gjøre var å skrive under på en fredsavtale som gjorde det nordlige og sentrale Vietnam til et fransk protektorat, etter at Frankrike tidligere hadde erobret Cochinkina i 1867. Han kom i konflikt med de ledende mandarinerne og ble tvunget til å gå av og ta gift.

## Referanser
Martin Fourcade

**Martin Fourcade** (født 14. september 1988 i Perpignan) er en fransk tidligere skiskytter. Han har vunnet seks OL-gull, noe som plasserer han på topp-ti-listen over tidenes vinterolympiere. Fourcade har vunnet 13 VM-gull, 80 rennseiere i verdenscupen og har vunnet verdenscupen sammenlagt sju ganger. Han er yngre bror av skiskytteren Simon Fourcade.

## Karriere
Martin Fourcade debuterte i verdenscupen sesongen 2007/08 i Holmenkollen. I VM 2009 gikk han for det franske laget som kom på fjerdeplass. Han tok gull på fellesstart i OL 2010. Han vant jaktstarten i VM i skiskyting 2011 i Khanty-Mansijsk og sprinten, jaktstarten og fellesstarten i VM i skiskyting 2012 i Ruhpolding. I 2011 tok han også sølvmedalje på 10 km sprint og var med på Frankrikes lag som tok bronsemedalje på mixed stafett. I 2012 gikk han på det franske laget som tok stafettsølv. Han vant verdenscupen sammenlagt sesongen 2011/2012.

I VM i skiskyting 2013 i Nové Město vant Fourcade først tre strake sølvmedaljer, på mix-stafett, sprint og jaktstart, i alle de tre øvelsene med Emil Hegle Svendsen øverst på seierspallen. Fourcade vant senere normaldistansen 20 km. Han vant også verdenscupen sammenlagt sesongen 2012/13.

I OL 2014 i Sotsji ble Fourcade nummer seks på sprinten og han vant gull både på jaktstarten og på normaldistansen. Han vant verdenscupen sammenlagt sesongen 2013/14, og sikret seg dermed sammenlagtseieren for tredje sesong på rad.

I VM i skiskyting 2015 i Kontiolax tok Fourcade gull på normaldistansen. Han vant verdenscupen sammenlagt sesongen 2014/15 og sikret seg som første mannlige skiskytter sammenlagtseieren for fjerde sesong på rad.

I VM i skiskyting 2016 i Holmenkollen tok Fourcade fire gull og én sølv. Han vant verdenscupen sammenlagt sesongen 2015/16 og sikret seg dermed sammenlagtseieren for femte sesong på rad.

I VM i skiskyting 2017 i Hochfilzen tok Fourcade ett gull, to sølv og to bronse. Han vant verdenscupen sammenlagt for sjette sesong på rad etter å ha vunnet 14 renn. Det var det største antall verdenscuprenn en skiskytter hadde vunnet i løpet av en sesong. Ole Einar Bjørndalen hadde den gamle rekorden med tolv seire.

Etter vinter-OL i 2018, der han tok tre gullmedaljer, ble Fourcade forfremmet til offiser av Æreslegionen.

Før det siste rennet i sesongen 2019/20 annonserte Fourcade at han kom til å legge opp som aktiv utøver. Han avsluttet med stil ved å vinne jaktstarten 14. mars, men ettersom Johannes Thingnes Bø endte på fjerde plass var det akkurat ikke nok til at Fourcade kunne snyte nordmannen for sammenlagtseieren.

## Meritter
### [[Skiskyting under Vinter-OL|Olympiske leker]]

### [[VM i skiskyting|Verdensmesterskap]]

:**Kun arrangert mix-stafett.*

## Verdenscupseire

## Se også
* Liste over mestvinnende verdenscupvinnere i skisport

## Referanser


## Eksterne lenker
* 
* fourcadebrothers.fr (fransk)
* SC Nordic 66 (fransk)
* Skisport365.com - utøverprofil
Bedriftsmarked

**Bedriftsmarked** er i vid betydning alle markeder som omfatter levering av produkter eller tjenester til bedrifter, enten kjøpet er råvarer, driftsutstyr, handelsvarer, tjenester eller andre ting.

Mer avgrenset kan det defineres som levering av driftsutstyr eller tjenester til bedrifter. Leverandørene er da vare- eller tjenesteleverandører som tilfører alle typer anleggs- og driftsressurser til bedrifter. Vareeleveringen skjer vanligvis ved å bruke en transport fra selgerbedriften til kjøperen.

## Konstellasjoner
Bedriftsmarkedene omfatter mange typer problemstillinger knyttet til økonomiske driftsforhold. Noen av disse er typiske for spesielle bransjer. Produksjonsbedrifter orienterer vanligvis (ofte) sin selgende aktivitet rundt messearrangementer, mens rederier som et annet eksempel bruker skipsagenter eller andre metoder for å skaffe tilstrekkelig mange fraktoppdrag. Innen handel deles aktiviteten mest typisk i engroshandel og detaljhandel som generelle forretningsområder.

## Se også
*Agenturhandel
*Butikk
*Industriteknikk
*Næringsvirksomhet
*Transport
Livsfarlig fangst

***Livsfarlig fangst*** (orig: *Deadliest Catch*) er en amerikansk dokusåpe som har gått på Discovery Channel siden 2005. Serien handler om krabbefiske i Beringhavet (kongekrabbe og snøkrabbe). Startstedet for fiskebåtene er Dutch Harbour i Alaska. 

I serien følger man en gruppe fiskebåter som fisker på Beringhavet. Serien ble døpt *Deadliest Catch* fordi yrket medfører har høy sikkerhetsrisiko og konsekvensene av uhell kan være død eller skade på de ulike besetningene. 

Kaptein på krabbeskipet *Northwestern*, Sig Hansen, var gjest hos Skavlan på NRK1 den 12. mars 2010, hvor han blant annet sa at krabbefiskingen i Barentshavet er verdens farligste jobb, nettopp på grunn av den høye risikoen.

## Krabbebåter
Serien spilles inn på flere krabbebåter, noen følges i flere sesonger.

Mens den første sesongen ble filmet sank FV *Big Valley* 15. januar 2005, en gang etter 07:34 Alaska Standard Time da kystvakten mottok EPIRBsignal fra henne. Fem av bessetningen på seks omkom, tre av dem ble aldri funnet. Cache Seel var den eneste overlevende. Discovery Channels team på *Maverick* og *Cornelia Marie* var de første som filmet området der vrakrestene befant seg, og bekreftet at båten hadde kantret og sunket. Letingen etter krabbebåten vises i episoden "Dead of Winter".

Phil Harris ble tvunget til å forlate *C. opilio*-sesongen i seriens fjerde sesong på grunn av noe som viste seg å være lungeemboli. Murray Gamrath overtok som kaptein. Phil Harris fikk et kraftig slag 29. januar 2010 under filmingen av snøkrabbesesongen for sesong 6 og døde 9. februar 2010 etter komplikasjoner. Derek Ray overtok som kaptein for resten av sesongen.

Må ikke blandes med manageren for baseballaget St. Louis Cardinals.

Nyhammer som er FV «Rollo» sin kaptein, var eldstemann på dekk på «North American» i kongekrabbedelen av sesong 4.

FV *Time Bandit* vises i bakgrunnen av episoden som viser hvordan ting gikk for seg bak kameraene. Den var der båten det ble filmet mest fra i sesong 1 selv om hun aldri ble offisielt identifisert i sesongen.

F/V *Trailblazer* var med i episodene "Man Overboard!" og "Cheating Death" i sesong 3. Hun spilte også en hovedrolle i seriens femte sesong.

Det var et filmteam ombord på F/V *Vixen*, men materiale derfra ble ikke brukt i den amerikanske versjonen av serien selv om noe ble brukt i den internasjonale versjonen.

## Krabbebåter uten egne filmteam ombord

## Skip som ikke fisker

## Referanser


## Eksterne lenker
* 
*
Tambur

**Tambur** var dansk-norsk betegnelsen på en militær signaltrommeslager fra 1600-tallet og framover. Tamburer kunne også være bryllupsmusikanter.

## Historikk
Tamburer skulle finnes i alle kompanier etter 1628. Tamburen var offentlig embetsmann, oppført med yrke i folketellingene. De militære signalene ble spilt på tamburtromme. Tamburer ble særlig brukt under trettiårskrigen på 1600-tallet, men er kjent minst hundre år tidligere i renessansen. Tamburene omsatte offiserenes muntlige ordre til lydsignaler som soldatene kunne oppfatte på lang avstand. En tambur kunne i gamle dager tegne en kontrakt på ti, tjue eller tretti år. Kongen kunne leie ut regimentene for å tjene penger. Tamburen måtte følge regimentet i Europa, eventuelt sammen med familien.

På 1700- og 1800-tallet var det vanlig med en tambur og en eller to felespillere i bryllup. Tamburen spilte da bryllups- og andre trommeslåtter som ofte var variasjoner over militære signaler. Tamburer som ikke hadde tilknytning til militære ble gjerne kalt bryllupstamburer.

## Se også
* Tamburmajor
* Tamburin
Bestevenner

***Bestevenner*** er en norsk familiefilm fra 2009 regissert av Christian Lo og manus av Morten Hovland har skrevet manus. 

Filmen handler om de tre bestevenninnene Mette, Naisha og Julie. En dag forsvinner Naisha. Mette og Julie tar saken i egne hender og sniker seg av gårde med nattoget til storbyen, uten noe annet spor enn en adresse skrevet med usynlig blekk – en hemmelig beskjed fra Naisha. Slik begynner jakten på Naisha som leder de to jentene inn på det som blir deres livs eventyr.

*Bestevenner* fikk Norske Kinosjefers Forbunds pris Sølvklumpen for årets beste barnefilm i 2009 og ble også tatt ut til å delta i «Generation Kplus» programmet under Filmfestivalen i Berlin.  *Bestevenner* vant flere priser på filmfestivaler og ble solgt til flere land. 

Filmen ble tidenes første spillefilm produsert av et selskap i Innlandet.

## Rollebesetning
* Regine Stokkevåg Eide (Mette) 
* Johanna Ado Girirpio (Naisha) 
* Live Marie Runde (Julie)
* Anders Baasmo Christiansen (butikknisse) 
* Bjørnar Lysfoss Hagesveen (Nils) 
* Andrea Bræin Hovig (mamma) 
* Jonathan Espolin Johnson (pappa) 
* Tom Larsen (Igor)
* Christian Strand (Programleder NRK) 
* Sigurd Kappeslåen Stuen (Lasse) 
* Yngve Sørli (vakt på Stortinget) 
* Per Tofte (Stortingspresidenten) 
* Ane Dahl Torp (lærer) 
* Masood Zarin
* Jon Øigarden (Innvandrings- og Integreringsminister Abrahamsen)

## Referanser


## Eksterne lenker
* 
* 
*  ''Bestevenner'' på Filmweb
Formue

**Formue** er en betegnelse for den økonomiske verdien av de eiendeler og rettigheter en fysisk eller juridisk person disponerer med fradrag av de tilhørende økonomiske forpliktelsene (gjeld). 

## Skattbar formue
Skattbar formue er differansen mellom brutto formue og gjeld og samsvarer nærmest med netto formue. Beregning av skattbar formue baseres på ligningsreglene og er ikke nødvendigvis samsvarende med virkelig formue.

## Virkelig formue
Virkelig formue kan baseres på forskjellige typer verdifastsettelse. Kostverdi er den verdien som gir en formue basert på hva anskaffelsen kostet eller den ville kostet på et bestemt tidspunkt. Salgsverdi er den verdien som det er mulig å realisere ved salg av verdien.

## Verdigjenstander
Alle formuestyper som er antydet er i prinsippet verdigjenstander, men verdien kan være knyttet forskjellige typer gjenstand. Forbruksgjenstand, bruksgjenstand og samleobjekt er ord som antyder forskjeller i verdier over tid. Bedrifter skriver ned verdien av gjenstander som anskaffes overensstemmende med ligningsreglene på grunn av at de har begrenset funksjonstid, mens verdigjenstander som ikke kan verdifastsettes presist kan ha en sannsynlig salgsverdi.

## Formuesinntekt
Formuesinntekt er den inntekten en formue gir. Inntekten kan fremkomme ved forrentning, plassering av en verdi i virksomhet som gir avkastning eller ved salg. Forrentnings- og avkastningsinntekt gir verdiøkning eller utbytte mens salg gir utbetaling for hele verdien, både inntekt og anslått verdi. Anslått verdi kan være anskaffelsesverdi eller en annen verdifastsettelse. Ligningsreglene har bestemmelser om hvordan forskjellige typer formuesinntekt skal beskattes.

## Fun Fact
Terje Formoe, skaperen av Kaptein Sabeltann, ble av omtalt som Terje Formue i Finansavisen.

## Se også
*Egenkapital
*Investering
*Kapital (økonomi)
*Skatt
*Skatt i Norge
*Økonomi

## Referanser
Jakten på hukommelsen

***Jakten på hukommelsen*** er en norsk dokumentarfilm fra 2009, regissert av Thomas Lien. Filmen handler om Øyvind Aamot, som fikk hukommelsestap, og følger hans «jakt på hukommelsen». 

For filmen vant Jan Bang, Arve Henriksen og Erik Honoré Kanonprisen 2009 i klassen beste filmmusikk.

## Referanser


## Eksterne lenker
*
Gunnar Vikene

**Gunnar Vikene** (født 1966) er en norsk regissør og manusforfatter som har befattet seg både med film og tv.

Han ble tildelt Amandaprisen 2010 i klassen for beste filmmanus (sammen med Torun Lian) for filmen *[[Vegas (film)|Vegas]]*. Han hadde både regi og manus på *[[Krigsseileren]]* fra 2022. Han har også hatt regi på flere tv-serier, deriblant miniserien ''Ran'' og *[[Det tredje øyet]].* I 2018 mottok han Gullruten i klassen for beste regi i TV-drama for TV 2-serien ''Grenseland''*.*

## Filmografi
### Spillefilmer
* *[[Himmelfall]]*, manus (med Torun Lian) og regi (2002)
* *[[Trigger (film)|Trigger]]*, regi, (2006)
* *[[Vegas (film)|Vegas]]*, manus (med Torun Lian) og regi (2009)
* *[[Her er Harold]]*, manus og regi (2014)
* *[[Krigsseileren]]*, manus og regi (2022)

### Kortfilmer
* *[[Kinobilletten]]* (1995)
* *[[Digre daier]]* (1997)

### TV-serier
* *[[Ran (TV-serie)|Ran]]*, regi 4 episoder (2005)
* *[[Det tredje øyet]]*, regi 11 episoder, manus 1 episode (2014–2016)
* *[[Grenseland (TV-serie, 2017)|Grenseland]]*, regi 3 episoder (2017)
* *[[Aber Bergen]]*, regi 3 episoder (2018
* *[[Okkupert]]*, regi 6 episoder (2019–2020)
* *[[Pørni]]*, regi 3 episoder (2021)

## Referanser


## Eksterne lenker
*
Stefano Benni

**Stefano Benni** (1947–2025) var en italiensk satiriker, poet og journalist. 

Bøkene hans har blitt oversatt til over 20 språk og har høstet betraktelig kommersiell suksess. Han har solgt 2,5 millioner eksemplarer av bøkene sine i Italia.

Han bidro med tekster til blant annet den italienske ukeavisen *Panorama*, magasinet *Linus*, *La Repubblica* og *Il Manifesto*. I 1989 regisserte han filmen *Musica per vecchi animali*.

## Bibliografi
* *Bar Sport* (1976)
* *Prima o poi l'amore arriva* (1981)
* *Terra!* (1983)
* *I meravigliosi animali di Stranalandia* (1984)
* *Comici spaventati guerrieri* (1986)
* *Il bar sotto il mare* (1987)
* *Baol* (1990)
* *Ballate* (1991)
* *La compagnia dei Celestini* (1992)
* *L'ultima lacrima* (1994)
* *Elianto* (1996)
* *Bar Sport Duemila* (1997)
* *Blues in sedici* (1998)
* *Teatro* (1999)
* *Spiriti* (2000)
* *Dottor Niù, corsivi diabolici per tragedie evitabili* (2001)
* *Saltatempo* (2001)
* *Achille pie' veloce* (2003)
* *Margherita Dolcevita* (2005)
* *Misterioso : viaggio nel silenzio di Thelonious Monk* (2005) (med DVD)
* *La grammatica di Dio* (2007)

## Referanser


## Eksterne lenker
* 
* 
*
Tommy Jakobsen

**Tommy Jakobsen** (født 1970) er en norsk tidligere ishockeyspiller. Han spilte sist gang i Lørenskog Ishockeyklubb i GET-ligaen i 2013. Han har tidligere spilt for blant annet Graz 99ers (Østerrike), SC Bern (National Liga A, Sveits), Augsburger Panther, DEG Metro Stars (Deutsche Eishockey Liga, Tyskland), Spektrum Flyers, Lillehammer og Furuset IF i Norge. I tillegg har han også spilt for Djurgården i Sverige.

## De første årene som A-lags spiller
I 1985, bare 15 år gammel fikk Tommy sin debut i eliteserien for moderklubben Furuset IF. Her var han i fem sesonger og spilte i tre NM-finaler, alle mot VIF (1988, 1989 og 1991). I 1989/90-sesongen tok han med Furuset seriemesterskap så vel som NM-gull. Deretter ble det to sesonger i Lillehammer IK der han i 1994 som kaptein nok en gang var med på å ta sølv i serien og deretter NM-gull. Etter OL på Lillehammer i 1994 fulgte en sesong i Spektrum Flyers og en sesong i svenske elitserien hos Djurgården.

## Tyskland
Fra 1996/97 til 2005/06 spilte han i DEL (Deutsche Eishockey Liga), først i Augsburger Panther og deretter i DEG Metro Stars. I løpet av ti sesonger i DEL spilte han 481 matcher, scoret 41 mål og hadde 123 assists (164 poeng). I 2002/03 deltok han i DEL all-star game. I 2005/06-sesongen tok han med DEG Metro Stars sølvmedalje etter tre strake tap mot Eisbären Berlin i Play-Off finalen. Samme sesong vant han med DEG også den tyske cupfinalen i ishockey .

## Østerrike, Sveits og retur til Norge
Etter 06/07-sesongen spilte Tommy Jakobsen for Graz 99ers i den østerrikske ligaen. Allerede før sesongstart ble han av trener Mike Bullard utnevnt til kaptein på laget, noe han forble så lenge han spilte i Graz 99ers. Etter at Graz ikke kvalifiserte seg til play-off i 2007/08-sesongen, signerte han 31. januar 2008 for SC Bern. I mars samme år signerte han igjen for Graz. I 2009 returnerte Tommy til Norge, og signerte en toårskontrakt for Lørenskog Ishockeyklubb.

## Landslaget
Tommy Jakobsen debuterte på A-landslaget i 1989. Totalt har han spilt 304 landskamper og var i mange år kaptein på det norske landslaget. Med sine 136 kamper er Tommy Jakobsen den norske ishockeyspilleren med flest offisielle landskamper (OL og VM kamper). Han har deltatt i 18 verdensmesterskap (verdensrekord), 13 A-VM, 5 B-VM og 3 vinter-OL for Norge, OL 1992 i Albertville, OL 1994 på Lillehammer, og i OL 2010 i Vancouver der han som første ishockeyspiller var norsk flaggbærer.

Under VM i Tyskland i 2010 ble Tommy Jakobsen tildelt matchstraff i kampen mot Canada i mellomrunden etter at han hadde taklet en av dommerne. Han hevdet selv at det var et uhell. IIFH besluttet deretter å utestenge ham fra videre spill i turneringen.

## Utmerkelser
* Han fikk Gullpucken i 2003 og 2005 som er utmerkelsen for årets beste norske ishockeyspiller
* Under A-VM i 2007 og 2009 ble han valgt som «Top-3-Player on Team» på Norges lag
* Under B-VM i 1998, 2003 og 2005 fikk han utmerkelsen «Best Defence Man»

## Statistikk

## Referanser


## Eksterne lenker
*
Conrad Mohr

**Conrad Mohr** (født 4. januar 1849 i Bergen, død 3. oktober 1926 i Bad Kissingen i Bayern i Tyskland) var en norsk forretningsmann og legatstifter.

## Familie
Conrad Mohr var sønn av kjøpmann Wilhelm Mohr (1820–1880) og Antoinette Ulrikke Mowinckel (1823–1894) og bror av embetsmannen August Christian Mohr (1847-1918). Han giftet seg for 1. gang 10. juli 1873 med Julie Cecilie Løberg (1854–1875) og for 2. gang 18. april 1879 med Agnete Katharine Kroepelien (1861–1905). Med henne fikk han sønnene godseier Wilhelm Mohr (1886–1978) og geograf Anton Mohr (1890–1968). Gift for tredje gang 15. februar 1907 med Aslaug Nyquist (1879-1959).

## Forretningsvirksomhet
Etter å ha fått en grundig handelsutdannelse trådte han i 1877 inn i det bergenske firmaet Aug. C. Mohr & Søn. Etter farens død i 1880 ble han sjef for firmaet sammen med onkelen Anthon Mohr. Etter onkelens død i 1890 ble han eneinnehaver, men opptok Christian Magnus Kjær som kompanjong i 1897. I 1902 trådte han ut av firmaet. I Mohrs tid ble firmaet opparbeidet til å være Norges største kornimportør, særlig ved å utnytte kornmarkedene ved Svartehavet.

## Conrad Mohrs legat
24. september 1917 stiftet Mohr «Conrad Mohrs legat» med en egenkapital på én million kroner. Rentene av legatet skulle anvendes til reisestipender for forfattere, skuespillere, malere, billedhuggere og journalister, samt for personer som ville studere sosialismen. Forslag til utdeling skulle komme fra bestyrelsen i Norsk forfatterforening, Norsk Skuespillerforbund, Bildende kunstnere, Norges presseforbund og Norges sosialdemokratiske arbeiderparti. Legatet ble senere slått sammen med A.C. Houens legat og heter i dag *[[Anton Christian Houens og Conrad Mohrs legat for kunstnere]]*.

## Utmerkelser
Conrad Mohr ble i 1887 utnevnt til tysk konsul og hadde ofte befatning med den tyske keiser Wilhelm II under dennes reiser i Norge. I 1918 ble han tysk generalkonsul. Et portretthode av ham, utført av Sofus Madsen, står ved Lille Lungegårdsvann i Bergen. Conrad Mohrs vei på Minde i Bergen er oppkalt etter ham.

## Referanser


## Kilder
* *[[Illustreret norsk konversationsleksikon]]*, bind V, sp. 820–21. Kristiania: Aschehoug, 1912.
* *[[Salmonsens leksikon]], Anden Udgave*, bind XVII, s. 162. København: J. H. Schultz, 1924.

## Litteratur
* A. M. Wiesener: *Slegten Mohr fra Bevern*. Bergen: John Griegs bogtr., 1909.
* Christian Mohr: *Familien Mohr fra Bergen*. Oslo, 1953.
* Wilhelm Mohr: *Mine livserindringer*. John Griegs Boktrykkeri, Bergen, 1969.

## Eksterne lenker
* «Houens og Mohrs legat for kunstnere»
Daltons lov

**Daltons lov** er en empirisk lov innen naturvitenskapen som sier at det totale trykket i en  gassblanding er lik summen av partialtrykket fra de gassene som er i blandingen. Loven ble fremsatt i 1802 av den engelske vitenskapsmannen John Dalton.

Matematisk kan man uttrykke loven som summen av trykket av alle gassene i en blanding,

:P = \sum_i  P_i 

hvor  *P<sub>i</sub>* representerer partialtrykket til *i*&thinsp;-&thinsp;te komponent i blandingen. Denne sammenhengen forutsetter at det ikke er noen interaksjoner mellom molekylene i gassblandingen slik at den oppfører seg som en ideell gass.

## Ideell blanding

I dette tilfellet vil hver komponent ha partialtrykket  *P<sub>i</sub>V* = *n&thinsp;<sub>i</sub>&thinsp;RT* hvor *R*  er den universelle gasskonstanten.  Det totale antall partikler i gassen er *n* = &sum;*n<sub>i</sub>* slik at konsentrasjonen til *i*&thinsp;-&thinsp;te komponent blir  *x<sub>i</sub>* = *n<sub>i</sub>&thinsp;/n*.  Hvis denne komponenten har molar masse   *M<sub>i</sub>&thinsp;*, er massen av alle partiklene i gassen  *m* = &sum;*n<sub>i</sub>&thinsp;M&thinsp;<sub>i</sub>&thinsp;*. Uttrykt ved den midlere molare masse

 M = \sum_i x_i M_i 

er derfor gassens masse *m = nM*. Tilstandsligningen til gassblandingen *PV* = &sum;*n<sub>i</sub>&thinsp;RT* = *n&thinsp;RT*  kan da også skrives som

 P = \rho R_sT 

når man benytter midlere massetetthet *&rho; = m/V*  og innfører den **spesifikke gasskonstanten** *R<sub>s</sub>* = *R&thinsp;/M*. Dermed er tilstandsligningen for blandingen den samme som for en ren, ideell gass.

### Eksempel: Luft

Tørr luft består av 21% oksygen O2 og 79% nitrogen N2 når vi ser bort fra de andre gassene. For standard trykk og temperatur når totaltrykket  *P* = 100 kPa,  vil da partialtrykket for oksygen være  *P*O2 = 21 kPa  og for nitrogen  *P*N2 = 79 kPa.

Den molare massen for oxygen er  *M*O2 = 2&times;16 g/mol  og for nitrogen  *M*N2 = 2&times;14 g/mol slik at den midlere molare masse for luft blir

: *M*  = (0,2&times;32  + 0,8&times;28) g/mol = 28,8 g/mol

Herav følger nå den spesifikke gasskonstanten for luft,

: *R<sub>s</sub>* = 8,314 J/mol K &divide;  28,8 g/mol= 287 J/kg K

Ved romtemperatur er dermed tettheten til luften &rho; = 100 kPa/(287 J/kg K &times; 293 K) = 1,2 kg/m3. 

## Referanser


## Litteratur

* P.A. Rock, *Chemical Thermodynamics*, University Science Books, Oxford (1983). ISBN 0-19-855712-5.
Stara Zagora

**Stara Zagora** (bulgarsk: Стара Загора) er Bulgarias sjette største by, med om lag  innbyggere. Det bulgarske ølet Zagorka stammer fra denne byen.

## Referanser


## Eksterne lenker
*
Angerfist

**Danny Masseling** (født 20. juni 1981 i Almere, Nederland), best kjent som **Angerfist**, er DJ og produsent av hardcoremusikk.

## Karriere
Masselings karrière begynte i 2001, da han sendte en demotape til DJ Buzz Fuzz, leder av BZRK Records. Buzz likte båndet og signerte Masseling, som fikk gitt ut sine første EP s under navnet 'Menace II Society' og 'Angerfist'. Han oppnådde raskt respekt innenfor nustyle gabber / hardcoremiljøet for sitt kompromissløse, voldelige og aggressive lydbilde, preget av basstrommer som er ekstreme selv innenfor gabber musikk. Han har også gitt ut plater under artistaliasene 'Kid Morbid', 'Bloodcage', 'Floorcrushers' (Hardstyle) og 'Denekamps Gespuis' (som var engangsalias for et gimmick-spor)

Angerfist-imaget berører ofte emner som seriemorder og psychopathisme: Medlemmer av live-mannskapet opptrer i Jason Voorhees-hockey masker på scenen (en gimmick som også brukes av den italienske hardcoregruppen Art of Fighters, selv om de hevder de begynte å bruke den først), sportitler består av fraser som*Maniac Killa* (gal morder),*Murder Incorporated* ("Drap AS") eller*Criminally Insane* (kriminelt gal), og deres offisielle inneholdt en "Sicko Corner", som inneholder gyselig fan-bidratt poesi, som siden hevdes å være* "en form for kunst & ferdighet "*.

25. mars 2006 ble Angerfist's første album Pissin' Razorbladez utgitt. Dette inneholdt alle hans tidligere største hits.

I mars 2008 ble Angerfists nyeste album, Mutilate, gitt ut på plateselskapet Masters of Hardcore.

## Angerfist som gruppe
Fordi Masseling ikke klarte håndtere et live show alene, spurte han om hjelp av noen venner av seg, for å danne Angerfist, som skulle være en live-opptreden. Nå består Angerfist av tre personer:
* DJ Angerfist (Danny Masseling)
* Crucifier (Grzegorz Luzynski)
* MC Prozac

## Diskografi

-Bloody Beaver(2009)

## Remixer

## Referanser


## Eksterne lenker
* 
*
Deepika Padukone

**Deepika Padukone** (født 1986) er en indisk modell og skuespiller i Bollywood. 

Faren hennes var badmintonspiller og moren jobbet i reisebyrå. Padukone ble født i København, men familien flyttet til Bangalore, Karnataka, India da hun var elleve måneder gammel. Hennes morsmål er derfor konkani. 

Padukone gjorde sin filmdebut i 2006 med den kannada-språklige filmen *Aishwarya*. Året etter spilte hun den kvinnelige hovedrollen i reinkarnasjonsmelodramaet *Om Shanti Om.* Filmen ble en stor kommersiell suksess og Padukone vant Filmfare Award for beste kvinnelige debut. 

Hun ble senere kjent for å portrettere moderne, selvstendige kvinner i flere kommersielt vellykkede filmer, inkludert den romantiske filmen *Love Aaj Kal* fra 2009, komedien *Housefull* fra 2010, den romantiske komedien *Cocktail* fra 2012 og *Yeh Jawaani Hai Deewani* (den tredje høyeste innbringende bollywood-filmen gjennom tidene) og *Chennai Express* fra 2013.

## Karriere
### Tidlig modellkarriere, fram til 2006
Padukone begynte som modell da hun var åtte år gammel, men tok en pause da hun gikk på videregående skole. Hun gjenopptok karrièren under høgskolestudiene.

## Filmografi
*2006 *Aishwarya*                                                                                              
*2007 *Om Shanti Om*
*2008 *Bachna Ae Haseeno*                   
*2009 *Chandni Chowk To China*
*2009 *Billu*
*2009 *Love Aaj Kal*
*2009 *Main Aurr Mrs Khanna*
*2009 *Love 4 Ever*
*2010 *Karthik Calling*
*2010 *Housefull*
*2010 *Lafangey Parindey*
*2010 *Break Ke Baad*
*2010 *Khelein Hum Jee Jaan Sey*
*2011 *Dum Maro Dum*
*2011 *Aarakshan*
*2011 *Desi Boyz*
*2012 *Cocktail* 
*2013 *Race 2* 
*2013 *Yeh Jawani Hai Deewani* 
*2013 *[[Chennai Express]]*
*2013 *Ram Leela* 
*2013 *Kochadaiyaan* 
*2014 *[[Happy New Year (2014 film)|Happy New Year]]* 
*2014 *Finding Fanny Fernendes*
*2018 *Patmavat*
## Referanser


## Eksterne lenker
*
Oscar Pedersen

**Oscar Eugen Nicolai Pedersen** (født 6. november 1857 i Fredrikshald, død 5. mars 1913 i Holmenkollen i Aker) var en norsk ingeniør og industrileder.

Han begynte som ingeniør ved Hafslunds sulfittfabrikk. Etter Pedersens råd kjøpte firmaet The Kellner-Partington Paper Pulp Co. Ltd. i 1890 Borregaard med Sarpsfossen ved Sarpsborg for å starte cellulosefabrikasjon i stor stil. Han ble selv direktør for denne bedriften, og hadde bolig på Borregaard hovedgård. Etter sin død ble han etterfulgt av broren Nils Pedersen.

Oscar Pedersens vei i Sarpsborg, som passerer mellom Borregaard Fabrikker og Borregaard Hovedgård, er oppkalt etter ham.

## Referanser


## Kilder
* *[[Illustreret norsk konversationsleksikon]]*, bind V, sp. 1619. Kristiania: Aschehoug, 1912.
* Utdypende artikkel på SNL
Anfinn Kallsbergs første regjering

**Anfinn Kallsbergs første regjering** var Færøyenes regjering fra 15. mai 1998 til 6. juni 2002. Den var en koalisjon mellom Fólkaflokkurin, Tjóðveldisflokkurin og Sjálvstýrisflokkurin, ledet av Anfinn Kallsberg fra Fólkaflokkurin. På færøysk kalles den vanligvis *fullveldislandsstýrið*, «suverenitetsregjeringen», fordi den hadde utvidet færøysk selvstyre og en folkeavstemning om forholdet til Danmark som sitt viktigste mål. En folkeavstemning ble oppgitt i 2001, men i 2005 fikk det færøyske hjemmestyret tilført større myndighet, og ble tettere involvert i utenriks- og sikkerhetspolitikken.

## Referanser
Edmund Joensens andre regjering

**Edmund Joensens andre regjering** var Færøyenes regjering fra 11. juni 1996 til 15. mai 1998. Regjeringen var utgått av Sambandsflokkurin, Fólkaflokkurin, Verkamannafylkingin og Sjálvstýrisflokkurin med Edmund Joensen fra Sambandsflokkurin som regjeringssjef. Regjeringen ble dannet som følge av at Javnaðarflokkurin trakk sin parlamentariske støtte til Joensens første regjering i 1996. I 1997 brøt Sjálvstýrisflokkurin med regjeringen over saken om Vágatunnilin. Regjeringen ble sittende frem til den mistet sitt parlamentariske grunnlag ved lagtingsvalget i april 1998.

## Referanser
NOU 2008: 17, Skift/turnusutvalget

**NOU 2008:17  «Skift og turnus &ndash; gradvis kompensasjon for ubekvem arbeidstid»** er en norsk offentlig utredning (NOU) fra et utvalgt som ble oppnevnt ved kongelig resolusjon 16. november 2007 og som avga sin innstilling til Arbeids- og inkluderingsdepartementet 3. oktober 2008. Utvalget ble ledet av Steinar Holden og ble referert til som **«Skift/turnusutvalget»**.

Bakrgunnen for utvalgets arbeid var at partene i arbeidslivet etter flere forsøk ikke hadde blitt enige om en regulering av arbeidstiden for skift/turnusarbeid.  Utvalget foreslo at den eksisterende trappetrinnsordningen, der en fikk får en reduksjon i arbeidstiden ned til 33,6 timer i uken dersom en jobber minst 526 nattetimer og 226 helgetimer i året, erstattes med en ordning med gradvis kompensasjon for den ubekvemme arbeidstiden. I utvalgets forslag blir reduksjonen i arbeidstiden gradvis større jo flere natte- og helgetimer en jobber.

## Referanser
Odyssey (album)

***Odyssey*** er det fjerde soloalbumet til den svenske gitaristen Yngwie Malmsteen. 

Albumet ble utgitt i mars 1988, og var det første med Joe Lynn Turner som vokalist, og det siste med Jens Johansson på keyboard

## Sporliste
# «Rising Force» (04:26)
# «Hold On» (05:11)
# «Heaven Tonight» (04:06)
# «Dreaming (Tell Me)» (05:19)
# «Bite the Bullet» (01:36)
# «Riot in the Dungeons» (04:22)
# «Déjà Vu» (04:17)
# «Crystal Ball» (04:55)
# «Now Is the Time» (04:34)
# «Faster Than the Speed of Light» (04:30)
# «Karakatau» (06:08)
# «Memories» (01:14)

## Personell
* Yngwie Malmsteen – Gitar, bassgitar & Vokal
* Jens Johansson – Keyboard & Piano
* Joe Lynn Turner – Vokal
* Anders Johansson – Slagverk
* Bob Daisley – Bassgitar på «Rising Force», «Hold On», «Crystal Ball» og «Now Is the Time»

## Eksterne lenker
*
Chanel № 5

**Chanel №&nbsp;5** er blant de mest kjente parfymene i verden. Den var den første duften lansert av den parisiske moteskaperen Gabrielle «Coco» Chanel.

## Historie
Opphavsmann var den russiskfødte Ernest Beaux. Chanel var opptatt av personlig renslighet, og følte seg plaget av kroppslukten fra kundene sine. Hun ønsket å lansere en duft som først og fremst var frisk. Dette oppnådde man den gang ved å tilsette sitron og bergamott, men problemet er at begge er flyktige straks de kommer i kontakt med huden. Aldehyd lukter like friskt, men er så kraftig at parfymørene nølte med å ta det i bruk. På ferie ved Cote d'Azur i 1920 ble Chanel kjent med Beaux, og foreslo oppgaven for ham. Beaux utarbeidet ti ulike dufter og presenterte dem for Chanel. De var nummerert fra 1 til 5 og fra 20 til 24. Chanel valgte nr 5. Hun sa senere: «Den var det jeg ventet på. En parfyme som ingen annen.» Duften, fylt av jasmin, roser, sandeltre og vanilje, ble en øyeblikkelig suksess. Chanel sprayet den i luften rundt seg, og alle kvinnene reagerte positivt på den. Men ryktet ville ha det til at nr 5 ble til ved en glipp på laboriatoriet, der Beaux' assistent angivelig skulle ha tømt altfor mye aldehyd i blandingen.

Parfymen ble lansert i mai 1921. Den Chanel No. 5 som selges i dag, er likevel ikke den duften som kom på markedet den gang. Monroe spurte Beaux hva de kunne gjøre for å hindre andre i å etterligne duften. De ble enige om at han skulle gjøre parfymen så dyr at det ville avskrekke andre produsenter, og Beaux tilsatte de dyreste ingrediensene han hadde - jasmin fra Grasse, mairose, en særlig type ylang-ylang, og til sist aldehyd for å lette all denne fylden.

Spesielt kjent ble merket over tretti år senere. I 1953, da Marilyn Monroe ble spurt om hva hun hadde på seg når hun sov, svarte hun: «Chanel No. 5, selvfølgelig.» Monroe ble likevel ikke brukt i reklame for Chanel No. 5 før i 2013.

## Referanser
Minde

**Minde** er et nærings- og boligområde i Årstad bydel i Bergen kommune, som ligger mellom Solheim og Fridalen i nord og grensen mot bydelene Fana og Fyllingsdalen i sør. I øst ligger Slettebakken, Fantoft og Tveitevannet, i vest byfjellet Løvstakken.

Området var en del av Fana kommune frem til kommunesammenslåingen i 1972, med unntak av grunnkretsen Minde som hørte til gamle Årstad kommune som ble innlemmet i Bergen i 1915.

Minde hører til Storetveit sogn under Fana prosti i Den norske kirke. Sognekirken Storetveit kirke ligger på grensen til nabostrøket Storetveit i sør. På Minde ligger Kristianborgvannet, tidligere Minde stasjon, Minde skole, samt godsterminaler og omfattende bolig- og næringsområder. Tine meieri holdt til her før det flyttet til Espehaugen ved Flesland, mens Martens bakeri, tegnet av Leif Grung, ble overtatt av NRK Hordaland inntil også NRK Hordaland flyttet og solgte bygget til boligformål. En av Bybanens holdeplasser Wergeland ligger på Minde.

Minde var opprinnelig utmark under gården Nyhaugen som ble eid av Gerhard Krohn. Hans gårdsbestyrer, Even Evensen, dyrket opp området, som først ble kalt Evensens Minde, senere bare Minde, eldre stavemåte av «minne». Slik var Evensens Minde «minnet om Evensen». Krohnsminde i Bergen er til minne om Danckert Krohn, som i sin tid eide et stort område fra Strømmen til grensen mot Fana, der grensesteinen fremdeles står ved tidligere Fanahallen kino.

Minde hadde 3 964 innbyggere 1. januar 2014 og et areal på 1,53 km², hvorav 0,06 km² er ferskvann, fordelt på grunnkretsene Wergeland, Minde, Kristianborg, Grønnestølen og Fredlund.

## Referanser


## Eksterne lenker
* Bergen byleksikon på nett, om Minde
Edmund Joensens første regjering

**Edmund Joensens første regjering** var Færøyenes regjering fra 10. september 1994 til 11. juni 1996. Regjeringen var utgått av Sambandsflokkurin, Javnaðarflokkurin, Verkamannafylkingin og Sjálvstýrisflokkurin med Edmund Joensen fra Sambandsflokkurin som regjeringssjef. Regjeringen mistet sitt parlamentariske grunnlag idet Javnaðarflokkurin brøt ut i 1996. Den fikk sin fortsettelse i en regjeringsdannelse med Fólkaflokkurin.

## Referanser
Marita Petersens regjering

**Marita Petersens regjering** var Færøyenes regjering fra 24. april 1993 til 10. september 1994. Regjeringen var utgått av Javnaðarflokkurin, Tjóðveldisflokkurin og Sjálvstýrisflokkurin med Marita Petersen fra Javnaðarflokkurin som regjeringssjef. Petersen hadde allerede ledet et forretningsministerium fra 18. januar 1993. Petersens regjering mistet sitt parlamentariske grunnlag ved lagtingsvalget i juli 1994.

## Referanser
Trial by Fire/Live in Leningrad

***Trial by Fire/Live in Leningrad*** er det første konsertalbumet som soloartist til gitaristen Yngwie Malmsteen.

Albumet ble utgitt av Polydor Records 17. oktober 1989, og ble innspilt i Leningrad (i dag St. Petersburg) samme år.

## Sporliste
#«Liar» – 3:56 –  (Yngwie Malmsteen) 
#«Queen in Love» – 3:55 –  (Yngwie Malmsteen) 
#«Déjà Vu» – 4:05 –  (Joe Lynn Turner, Malmsteen) 
#«Far Beyond the Sun» – 8:17 –  (Yngwie Malmsteen) 
#«Heaven Tonight» – 4:27 –  (Turner, Malmsteen) 
#«Dreaming (Tell Me)» – 6:34 –  (Turner, Malmsteen) 
#«You Don't Remember I'll Never Forget» – 6:04 –  (Yngwie Malmsteen) 
#«Guitar Solo (Trilogy Suite Op: 5/Spasebo Blues)» – 10:16 –  (Yngwie Malmsteen) 
#«Crystal Ball» – 6:03 –  (Malmsteen, Turner) 
#«Black Star» – 6:09 –  (Yngwie Malmsteen) 
#«Spanish Castle Magic» – 6:44 –  (Jimi Hendrix) 

## Personell
* Yngwie Malmsteen – Gitar, bassgitar & Vokal
* Jens Johansson – Keyboard & Piano
* Joe Lynn Turner – Vokal
* Anders Johansson – Slagverk
* Barry Dunaway – Bassgitar 

## Eksterne lenker
*
Jegerne

***Jegerne*** (originaltittel: *Jägarna*) er en svensk thriller fra 1996 regissert av Kjell Sundvall. Hovedrollene spilles av Rolf Lassgård, Lennart Jähkel, Helena Bergström og Jarmo Mäkinen.

*Jegerne* har blitt beskrevet som en dyster studie av primitiviten og degenereringen i et lummert og lite svensk bygdesamfunn med fremmedhat, trangsyn og menneskelig forfall. Filmen ble en stor suksess i Sverige.

I 2011 kom en oppfølger: *[[Jegerne - Falske spor]]*. Også denne er regissert av Kjell Sundvall og har Rolf Lassgård i hovedrollen.

## Handling
Etter mange år som politietterforsker i Stockholm, vender Erik tilbake til hjembygda, et lite sted langt oppe i Norrland. Han blir først tatt imot som hjemvendt helt, men da han etter hvert oppdager sprekker i den idylliske landsbygdfasaden, og hans ryggmargsrefleks tvinger ham til å ta affære, går det galt. Hans populariteten synker raskt når han blir litt for ivrig i tjenesten og prøver å oppklare en neddysset tjuvjakt av rein. Han skjønner etterhvert at tilpasning til dette kompliserte nettverk og de uskrevne regler er viktigere enn paragrafer. Folk flest er nemlig fornøyde med sitt trygge, lille sted og er full av fordommer om og frykt for det fremmede. Det viser seg snart at hele bygda er involvert i lyssky virksomhet, virksomheter som forgrener seg langt inn i hans egen familie.

## Om filmen
*Jegerne* ble en av de mest suksessfulle svenske filmene noensinne og fikk god mottakelse av filmanmelderne. Den fikk terningkast fire både av *[[Dagbladet]]s* og *[[VG]]s* anmeldere. Dagbladets anmelder skrev følgende om filmen: «Når det kommer noe så sjeldent som en thriller fra det høye nord, er det morsomt å melde at den faktisk fungerer». *VG*s anmelder skrev følgende: «Det er også den mørkeste, mest depressive film vi har fått hit tillands på lenge – en dyster studie av primitiviten og degenereringen i et lummert og lite norrlandsk bygdesamfunn med fremmedhat, trangsyn, kulturløshet og materielt og menneskelig forfall».

## Priser og nominasjoner
Kjell Sundvall vant i 1997 en Guldbagge for regien på filmen – og Lennart Jähkel for beste mannlige birolle. *Jegerne* ble i tillegg nominert til en Guldbagge i kategoriene beste film, beste foto, beste manus og beste mannlige hovedrolle (Rolf Lassgård).

## I rollene
*Rolf Lassgård – Erik Bäckström, kriminalassistent
*Lennart Jähkel – Leif Bäckström, Eriks bror
*Helena Bergström – Anna Sivertsson, anklager
*Tomas Norström – Ove
*Jarmo Mäkinen – Tomme Harela
*Thomas Hedengran – Stig
*Göran Forsmark – Håkan
*Rolf Degerlund – Eilert
*Roland Hedlund – Bengtsson
*Åke Lindman – Politisjefen
*Harry Nyman – Raimo, bartender
*Editha Domingo – Nena, servitrisen
*Helén Söderqvist-Henriksson – Britt
*Ove Tjernberg – Söderberg, journalist
*Alf Nilsson – boregnskapsman
*Sven Bergman – reporter
*Rutger Nilson – kommunestyret formannen
*Folke Asplund – Gustav, begravelsestaleren
*Sara Arnia – Oves mor
*Lars Lindström – fylkespolitsjef
*Peter Perski – russisk bærplukkere
*Petra Brylander – russisk bærplukkere
*Jarl Lindblad – lege
*Lars Guttorm Blind – Per-Ola Blind
*Jesper Kemi – Leifs sangstemme

## Referanser


## Eksterne lenker
*
Markedsrespons

**Markedsrespons** er den virkningen et etablerings-, lanserings- eller markedsføringstiltak har for bedriften. Markedsanalyse er et fagområde som omhandler markedsplanlegging og markedsføringsaktiviteter. Markedstiltak gjennomføres også med enklere midler som messedeltakelse, reklame og personlig salg uten omfattende innsats i markedsplanleggingen.

## Se også
*Markedsplan
*Næringsvirksomhet
*Reklame
Kjell Skjelsbæk

**Kjell Skjelsbæk** (født 8. august 1942 i Kristiansand, død 20. juni 1991 i Oslo), navn frem til 1969 **Kjell Johannessen**, var en norsk statsviter. 

Han var utdannet statsviter (mag.art.) fra Universitetet i Oslo (1970) og arbeidet på Institutt for fredsforskning (PRIO) 1967–1975, der han blant annet var instituttbestyrer 1973–1974 og var også redaktør for Journal of Peace Research 1974–1976. Han arbeidet senere ved Institutt for statsvitenskap ved Universitetet i Oslo (UiO) som førsteamanuensis (1975–1986) og var konstituert direktør Norsk Utenrikspolitisk Institutt (NUPI) 1986–1989 mens Johan Jørgen Holst var statsråd. Forøvrig hadde han forskningsopphold ved blant annet Harvard University, University of Michigan, UNITAR og som direktør ved Life and Peace Institute i Uppsala.

Kjell Skjelsbæk er far til dr.polit. Inger Skjelsbæk (1969&ndash;)

## Referanser


## Eksterne lenker
*